Publication: Magyar Közlöny
Issue: MK-2010-1 (Year: 2010, Number: 1)
Era: contemporary
Section: „3. számú melléklet a 17/2004. (V. 20.) OM rendelethez
Paragraph Index: 1702

18. Varga I., Gönczi K., Pintér I., é.n., Én-Tér-Kép, Karcagi Nyomda MAGYAR NYELV Célok és feladatok A Tehetséggondozó Program 9. évfolyamán a magyar nyelv oktatásának célja és feladata a hátrányos helyzetű tehetséges tanulók kommunikációs képességeinek fejlesztése, szóbeli és írásbeli kifejezőkészségük olyan szintre emelése, hogy a 10. évfolyamot magabiztos nyelvi ismeretekkel kezdhessék meg. Ezért az 5-8. évfolyam követelményeihez alkalmazkodva, azok célés feladatkijelölését gyakorlati szempontból figyelembe véve főképp rendszerező ismétlésre (egyéni és csoport szinten), hiánypótlásra s –elsősorban- készségszintű tudás kialakítására törekszik az előkészítő év tananyaga, a Nat-ban meghatározott kulcskompetenciáknak megfelelően: x anyanyelvi kommunikáció x idegen nyelvi kommunikáció x matematikai kommunikáció x természettudományos kommunikáció x digitális kommunikáció x a hatékony, önálló tanulás x szociális és állampolgári kompetencia x kezdeményezőképesség és vállalkozói kompetencia x esztétikai - művészeti tudatosság és kifejezőképesség. Az anyanyelvi nevelés általános feladata az értelmes, kifejező beszéd, az olvasás és írás igényes használatának, az ehhez szükséges képességeknek a fejlesztése. Ápolja és hagyományozza az anyanyelvi örökséget, felkészít a kommunikációs helyzetekben való aktív részvételre, fejleszti az önálló tanulás és az önművelés képességét. Mivel az anyanyelvi nevelés a nyelv rendszerén keresztül gondolkodni tanít; valamint a beszéd és írás képességének fejlesztésével az önkifejezés meghatározó módja, így minden más tárgy tanulását is segíti. Ezért kiemelt helyet kell kapnia a problémamegoldó, lényegkiemelő gondolkodásnak, az ok-okozati viszonyok feltárásának, hogy bármilyen témájú szöveget megértsenek és feldolgozzanak a tanulók. A matematikai és önálló tanulás kompetenciáit tudatosan fejlesztve ily módon a tanulási képességek alakítása és az ismeretfeldolgozási technikák megtanítása is közvetve a tantárgy tanításának a célja. A szóbeli és írásbeli önkifejezés gyakorlása a kreativitás sokirányú fejlesztését teszi lehetővé. A tanulók gondolataik pontos és helyes megfogalmazásával lesznek képesek reprodukálni tudásukat más tárgyakból is, így a magabiztos nyelvhasználat az eredményes szereplés és a siker kulcsa is! Az AJTP kilencedik évfolyamán az anyanyelvi oktatás során is tudatosan kell építeni az információs kommunikációs technológiák új alkalmazási lehetőségeire. A digitális technika mindennapivá válása az ismeretszerzés, önálló tanulás és az önkifejezés sajátos lehetőségeit teremti meg. A nyelvi rendszerhez tartozó ismeretek elmélyítése és ennek révén a tudatos nyelvszemlélet kialakítása alapvető feladata az anyanyelvi nevelésnek. Ezt teszi lehetővé a leíró nyelvtani ismeretek megszilárdítása, valamint a nyelvhelyességi kérdésekben való jártasság és a helyesírás biztonsága. A grammatikai ismeretekhez a nyelvhelyesség és a helyesírás tudatos alkalmazása kell, hogy társuljon. Az idegen nyelvek tanulása is feltételezi az anyanyelv pontos ismeretét. A nyelvtani fogalmak ismerete és a kiforrott nyelvszemlélet, valamint nyelvhasználati jártasság az alapja a nyelvvizsga–szintű idegen nyelv-tudásnak is. Fejlesztési követelmények Ҟ

Source: https://magyarkozlony.hu/hivatalos-lapok/7329b4f3e9e299090f09eb5f8d4d93e3e0bd4498/dokumentumok/7a31f587703ba0815b40a53569b4bf7f7e834456/letoltes